Carolina Yuste

Carolina Ortega Yuste, nada en Badaxoz o 30 de xullo de 1991, é unha actriz española, gañadora do premio Goya á mellor actriz secundaria polo seu traballo en Carmen y Lola (2018).

 Traxectoria 
Carolina Ortega Yuste naceu en Badaxoz. Tras formarse en Madrid na Real Escuela Superior de Arte Dramático e no centro de investigación teatral La Manada, comezou a traballar no teatro con Las brujas (2012).

Iniciou a súa experencia no cinema en 2016 participando na longametraxe Historias románticas (un poco) cabronas, de Alejandro González Ygoa, unha "anti-comedia romántica" de cinema independente realizada con 11 técnicos e 32 actores e actrices novas e sen apenas orzamento. Continuou coa curtametraxe Libélulas (2017) de Alba Pino. Ese mesmo ano chegou tamén o seu primeiro traballo na televisión co papel de Dorita en La sonata del silencio.

En 2018 participou na rodaxe de Carmen y Lola dirixida por Arantxa Echevarría que a situou na primeira liña da interpretación no cinema coa personaxe de Paqui. En febreiro de 2019 recibiu o Goya á mellor actriz secundaria polo seu traballo no filme. Ao recibir o galardón salientou "o valor dun proxecto cinematográfico en que o 70 por cento son mulleres en postos de decisión". Ademais, tivo un papel secundario no filme Quién te cantará, dirixido por Carlos Vermut. Un ano máis tarde formou parte do elenco da serie Brigada Costa del Sol protagonizada por Hugo Silva, Álvaro Cervantes, Miki Esparbé e Jesús Castro mentres continuou coa xira coa obra teatral Hablar por hablar baixo a dirección de Fernando Sánchez Cabezudo.

En 2019 continuou a súa carreira no teatro con Suaves que coprotagonizou con Esther Ortega. En 2020 protagonizou a longametraxe de acción de Daniel Calparsoro Hasta el cielo, xunto a Miguel Herrán e Asia Ortega.

 Filmografía 
 Ano Título Personaxe   2016  Historias románticas (un poco) cabronas  Ana    2018  Quién te cantará  Ana   Carmen y Lola  Paqui   2020  Hasta el cielo  Estrella   2021  El cover   Margarita, imitadora de Amy Winehouse   Chavalas  Desi   Sevillanas de Brooklyn  Ana   La familia perfecta  Sara   2022  Girasoles silvestres  Maite   2023  Chinas  Amaya   Saben aquell   Conchita     La infiltrada  Aranzazu Berradre Marín 

Obra

Toda mi violencia es tuya (novela, 2025).

 Notas 

 Véxase tamén 

 Ligazóns externas 
 Carolina Yuste en Mayte Ortega.

Categoría:Nados en Badaxoz
Categoría:Nados en 1991
Categoría:Actores de Estremadura
Categoría:Actores de cinema de España
Categoría:Actores de teatro de España
Categoría:Actores de televisión de España